**OSNOVNA ŠKOLA BUKOVAC**

**Zagreb, Trnac 42**

KLASA: 112-02/24-04/86

URBROJ: 251-148/01-24-56

Zagreb, 12.11.2024. godine

**POZIV KANDIDATIMA NA TESTIRANJE**

Testiranje kandidata u postupku natječaja za zasnivanje radnog odnosa ADMINISTRATIVNI REFERENT, na neodređeno puno radno vrijeme, koji je objavljen dana 24. rujna 2024. godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Osnovne škole Bukovac, <http://os-bukovac-zg.skole.hr/>

**održat će se dana 21. studenog 2024. godine s početkom u 9,00 sati u Osnovnoj školi Bukovac Zagreb, Trnac 42**

Na testiranje se pozivaju kandidati koji su podnijeli pravodobnu i potpunu prijavu te ispunjavaju formalne uvjete iz Javnog natječaja za radno mjesto administrativni referent. Kandidati čije su prijave potpune i pravodobne pozvani su putem e- maila dostavljenog u zamolbi

Ako kandidat ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom u postupku.

**PRAVILA TESTIRANJA:**

Testiranju može pristupiti kandidat s liste kandidata koju utvrđuje Povjerenstvo za provedbu natječaja (u daljem tekstu: Povjerenstvo).

Kandidat koji ne pristupi testiranju više se ne smatra kandidatom u postupku.

Kandidat je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije testiranja.

Testiranju ne može pristupiti kandidat koji ne može dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata Povjerenstvo će mu uručiti test.

Po zaprimanju testa kandidat je dužan upisati ime i prezime na označenom mjestu u testu.

Test se piše isključivo kemijskom olovkom, a sadrži pitanja iz općeg dijela i pitanja iz posebnog dijela.

Za vrijeme testiranja nije dopušteno:

- koristiti se bilo kakvom literaturom, odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se testiranje odvija

- razgovarati s ostalim kandidatima

Ako kandidat postupi suprotno pravilima testiranja, bit će udaljen s testiranja, a njegov rezultat Povjerenstvo neće priznati niti ocijeniti. Nakon obavljenog testiranja Povjerenstvo utvrđuje rezultat testiranja za kandidata koji je pristupio testiranju.

**Razgovor s kandidatom, ukoliko je ostvario dovoljan broj bodova na pisanom dijelu testiranja obaviti će se isti dan.**

Razgovor s kandidatom obavlja Povjerenstvo.

Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE SU:**

Zakon o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 156/23.)

Temeljni kolektivni ugovor za zaposlenike u javnim službama ( Narodne novine broj 29/2024)

Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine broj: 112/10., 82/19., 43/20., 100/21.)

Uredba o uredskom poslovanju ( Narodne novine broj 75/21)

Statut OŠ Bukovac

Izrazi koji se koriste u ovom dokumentu, a koji imaju rodno značenje, bez obzira na to jesu li korišteni u muškome ili ženskome rodu obuhvaćaju na jednak način i muški i ženski rod.

**POVJERENSTVO ZA PROVEDBU NATJEČAJA**